Recover Laboratory

Recover Laboratory on helsinkiläinen esitysryhmä, johon kuuluvat nykysirkustaiteilija Miradonna Sirkka, kuvataiteilija Sofi Häkkinen ja tuottaja Inna Huttunen.
Ryhmä sai  Stockholm Fringe -festivaaleilla Festival Spirit -palkinnon.

Recover Laboratoryn esityksissä on kuvataidetta, nykysirkusta, performanssia, tanssia, musiikkia, koodausta ja teatteria. Osassa esityksiä on vannemanipulaatiota ja rumpuja, tankotanssia ja videotaidetta. Ryhmä toimi rap-artisti Pyhimyksen kiertueella, joka päättyi Flow Festivalille kesällä 2019.

pienoiskuva|Recover Laboratoryn Yökävely Helsingissä Cirkolla 2021. Esiintyjät Miradonna Sirkka ja Aleksi Kinnunen teosta varten rakennetussa katsomoinstallaatiossa. Kuva: Sofi Häkkinen
Recover Laboratoryn labyrinttejä on ollut Meilahden väestönsuojassa, Suomenlinnassa, Kummelholmenissa Tukholmassa, Viikinmäen ja Aurajoen jätevedenpuhdistamoissa sekä Köysiteatterissa Turussa.
Labyrinttiteokset ovat tiettyyn tilaan rakennettuja sisään astuttavia maailmoja, jotka perustuvat ajantajun ja suuntavaiston menettämiselle ja katsoja-esiintyjä -suhteen rikkomiselle. Ryhmän tyyli on surrealistinen.  

 Lähteet 

 Aiheesta muualla 
 Recoverlaboratoryn verkkosivut

Luokka:Suomalaiset taiteilijaryhmät
Luokka:Suomalaiset performanssitaiteilijat